Author: dubravska
Last saved by: jost
Company: UVSR

ÚRAD VLÁDY SLOVENSKEJ REPUBLIKY
      sekcia vládnej  legislatívy

							          		Na rokovanie vlády SR
							         		Dňa 21. júna 2006
							         		K materiálu č. 10571/2006
K bodu č. 5

S T A N O V I S K O
k návrhu nariadenia vlády Slovenskej republiky o nežiaducich látkach v krmivách a o iných ukazovateľoch bezpečnosti a použiteľnosti krmív

I.
Návrh nariadenia vlády Slovenskej republiky o nežiaducich látkach v krmivách a o iných ukazovateľoch bezpečnosti a použiteľnosti krmív predkladá na rokovanie vlády Slovenskej republiky minister pôdohospodárstva Slovenskej republiky  Zsolt  S i m o n  na základe § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona 207/2002 Z. z..

II.
Navrhované nariadenie vlády upravuje požiadavky na bezpečnosť krmív pre zvieratá a preberá tak európsku legislatívu v tejto oblasti.

III.
Predmetný návrh nariadenia vlády bol prerokovaný na zasadnutí Legislatívnej rady vlády Slovenskej republiky 6. júna 2006. Legislatívna rada vlády po prerokovaní návrhu odporučila predkladateľovi predložiť návrh nariadenia vlády po zapracovaní pripomienok na rokovanie vlády Slovenskej republiky v novom znení.

IV.
Sekcia vládnej legislatívy Úradu vlády Slovenskej republiky konštatuje, že pripomienky uplatnené k návrhu nariadenia vlády Slovenskej republiky o nežiaducich látkach v krmivách a o iných ukazovateľoch bezpečnosti a použiteľnosti krmív sú v návrhu zapracované (16 pripomienok). Odporúčame preto návrh nariadenia vlády Slovenskej republiky o nežiaducich látkach v krmivách a o iných ukazovateľoch bezpečnosti a použiteľnosti krmív schváliť v predloženom znení.

Bratislava 16. júna 2006
Vypracovala: Lucia Dubravská
	           Alica Petruňáková

                                                                                      		  Štefan  G r m a n
                                  		  generálny riaditeľ
	                                                                    sekcie vládnej legislatívy